S-539/2007

Mál þetta, sem þingfest var þann 17. janúar 2008 og dómtekið þann 13. febrúar sl., var höfðað með ákæru lögreglustjórans á Selfossi, dagsettri 13. desember 2007, á hendur F-kk-þgf Ó-kk-þgf, kt. 000000-0000, Kambahrauni 40, Hveragerði,

,, fyrir umferðarlagabrot

með því að hafa, að kvöldi mánudgsins 15. október 2007, ekið bifreiðinni TN-008 vestur Suðurlandsveg við Toyota á Selfossi, óhæfur til að stjórna bifreiðinni örugglega vegna áhrifa tetrahýdrókannabínóls.

Telst brot ákærða varða við 1., sbr. 2. mgr. 45. gr. a. umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987, sbr. lög nr. 44, 1993, lög nr. 57, 1997, lög nr. 23, 1998, lög nr. 132, 2003, lög nr. 84, 2004 og lög nr. 66, 2006.“

Ákærði kom fyrir dóminn þann 22. janúar sl. og óskaði eftir fresti til að taka afstöðu til ákærunnar. Var málinu frestað til 31. janúar sl. en þá mætti ákærði ekki fyrir dóminn. Ákærði mætti fyrir dóminn 13. febrúar og játaði þá að hafa ekið í umrætt sinn og mótmælti ekki matsgerð sem liggur fyrir í málinu. Ákærði neitaði því hins vegar að hafa verið undir áhrifum fíkniefna og ófær um að stjórna ökutækinu örugglega eins og greinir í ákæru. Málið var dómtekið eftir að ákærði, sem óskaði ekki eftir skipun verjanda, og sækjandi höfðu reifað lagaákvæði og ákvörðun refsingar.

Um málavexti vísast til ákæruskjals.

Í 45. gr. a. umferðarlaga nr. 50/1987 segir að enginn megi stjórna eða reyna að stjórna vélknúnu ökutæki ef hann er undir áhrifum ávana- og fíkniefna sem bönnuð séu á íslensku yfirráðasvæði samkvæmt lögum um ávana- og fíkniefni og reglugerðum settum samkvæmt þeim. Í 2. mgr. 45. gr. a. segir að mælist ávana- og fíkniefni skv. 1. mgr. í blóði eða þvagi ökumanns, teljist hann vera undir áhrifum ávana-og fíkniefna og óhæfur til að stjórna ökutæki örugglega.

Í málinu liggur fyrir matsgerð frá Háskóla Íslands, Rannsóknastofu í lyfja- og eiturefnafræði. Kemur þar fram að í blóði ákærða mældist tetrahýdrókannabínól 1,3 ng/ml, þegar lögreglan hafði afskipti af ákærða. Þá segir í matsgerðinni að tetrahýdrókannabínól sé í flokki ávana- og fíkniefni, sem óheimil séu á íslensku forráðasvæði. Ökumaður teljist því hafa verið óhæfur til þess að stjórna ökutæki örugglega þegar blóð- og þvagsýnin voru tekin. Ákærði hefur því verið undir áhrifum ávana- og fíkniefna þegar að lögreglan hafði afskipti af honum og braut því gegn 45. gr. a. umferðarlaga. Verður ákærði því sakfelldur fyrir þá háttsemi.

Brot þar sem ákærði hefur verið sakfelldur fyrir nú framdi hann 15. október 2007. Samkvæmt sakarvottorði ákærða hlaut hann dóm þann 31. október 2007 fyrir brot gegn 1. sbr. 2. mgr. 45. gr. a og 1. mgr. 71. gr. umferðarlaga og var sviptur ökurétti í einn mánuð auk þess að vera gert að greiða 40.000 króna sekt til ríkissjóðs og þann 22. maí 2007 var ákærði dæmdur til greiðslu 141.000 króna sektar fyrir ýmis umferðarlagabrot og meðal annars brot gegn 1. sbr. 2. mgr. 45. gr. a. umferðarlaga og sviptur ökurétti í fjóra mánuði. Verður ákærða því gerð refsing samkvæmt 78. gr. almennra hegningarlaga nr. 19/1940 þar sem um hegningarauka er að ræða.

Með hliðsjón af því magni fíkniefna sem mældist í blóði ákærða og þess að um hegningarauka er um að ræða, skal ákærði sviptur ökurétti í tvo mánuði frá birtingu dóms að telja til viðbótar þeim mánuði er ákærði var sviptur með dóminum frá 31.október 2007. Auk þess skal ákærða gert að greiða 40.000 króna sekt til ríkissjóðs innan fjögurra vikna frá birtingu dóms þessa að telja en sæta ella fangelsi í fjóra daga.

Með vísan til 165. gr. laga um meðferð opinberra mála skal ákærða gert að greiða allan sakarkostnað sem er vegna rannsóknar á blóði ákærða og matsgerðar, 110.453 krónur.

G-kk-nf Ö-kk-nf J-kk-nf fulltrúi sótti málið af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, F-kk-nf Ó-kk-nf, greiði 40.000 krónur í sekt til ríkissjóðs innan fjögurra vikna frá birtingu dóms að telja en sæti ella fangelsi í fjóra daga.

Ákærði skal sviptur ökurétti í tvo mánuði frá birtingu dóms að telja.

Ákærði greiði allan sakarkostnað, 110.453 krónur.

Á-kvk-nf G-kvk-nf